31996R1095
L 146/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1095/96 AL CONSILIULUI
din 18 iunie 1996
privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute în articolul XXIV.6 din GATT
CONSILIUL UNIUNII EUROPENE,
având în vedere Tratatul de instituire a Comunităților Europene, în special articolul 113,
având în vedere propunerea Comisiei,
întrucât, ca urmare a aderării Austriei, Finlandei și Suediei, Comunitatea a încheiat acorduri cu anumite țări terțe privind încheierea negocierilor în conformitate cu articolul XXIV.6 din GATT (1); întrucât aceste acorduri prevăd, între altele, anumite angajamente ale Comunității în domeniul agriculturii; întrucât, în conformitate cu aceste acorduri, Comisia a întocmit o nouă listă CXL (Comunitățile Europene) aplicabilă teritoriului vamal al Comunității, constituit la data de 1 ianuarie 1995, care să înlocuiască lista LXXX (Comunitățile Europene) din anexa la protocolul Marrakesh privind GATT 1994; întrucât lista CXL a fost înaintată Organizației Mondiale a Comerțului; întrucât angajamentele stabilite în lista CXL, în special, angajamentele care se aplică de la 1 ianuarie 1996, trebuie puse în aplicare în cel mai scurt timp; întrucât, prin urmare, Consiliul ar trebui să autorizeze Comisia să adopte măsurile necesare în conformitate cu procedurile comitetului de gestionare; întrucât, pentru simplificare, ar trebui stabilite, de asemenea, prevederi pentru ca aceleași proceduri să fie aplicate la introducerea unor modificări în lista CXL pe care Consiliul le-ar putea autoriza,
ADOPTĂ PREZENTUL REGULAMENT:
Articolul 1
(1) Îndată ce este posibil, Comisia trebuie să adopte măsurile necesare, începând cu 1 ianuarie 1996, pentru punerea în aplicare, în agricultură, a concesiunilor stabilite în lista CXL (Comunitățile Europene) înaintate Organizației Mondiale a Comerțului și aplicabile teritoriului vamal al Comunității constituit la data de 1 ianuarie 1995. Astfel de măsuri sunt adoptate în conformitate cu procedura prevăzută la articolul 23 din Regulamentul (CEE) nr. 1766/92 al Consiliului din 30 iunie 1992 privind organizarea comună a piețelor în sectorul cerealelor (2), cu prevederile corespunzătoare din alte regulamente privind organizarea comună a piețelor și, în ceea ce privește produsele cuprinse în codul NC 0701 90 51, din articolul 33 din Regulamentul (CEE) nr. 1035/72 al Consiliului din 18 mai 1972 privind organizarea comună a piețelor în sectorul legumelor și fructelor (3).
(2) În cazul în care Consiliul autorizează o modificare a listei CXL, măsurile rezultate urmează să fie adoptate ulterior în conformitate cu procedura menționată în alineatul 1.
Articolul 2
Prezentul Regulament întră în vigoare în ziua publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 18 iunie 1996